***** ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Οκτωβρίου 1986 για τη βελτίωση της αποτελεσματικότητας των διαρθρώσεων της γεωργίας στο Βέλγιο, σύμφωνα με τον κανονισμό (ΕΟΚ) αριθ. 797/85 του Συμβουλίου (Τα κείμενα στην γαλλική και γερμανική γλώσσα είναι τα μόνα αυθεντικά) (86/513/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των διαρθρώσεων της γεωργίας (1), και ιδίως το άρθρο 25 παράγραφος 3, την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (2), όπως τροποποιήθηκε τελευταία από τον κανονισμό (ΕΟΚ) αριθ. 797/85, και ιδίως το άρθρο 18 παράγραφος 3, Εκτιμώντας: ότι η κυβέρνηση του Βελγίου ανακοίνωσε, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, τις ακόλουθες κανονιστικές και διοικητικές διατάξεις: - Βασιλική απόφαση της 3ης Μαρτίου 1986 σχετικά με τις ενισχύσεις των επενδύσεων και την εγακτάσταση στη γεωργία· - Βασιλική απόφαση της 3ης Μαρτίου 1986 σχετικά με τις ενισχύσεις των επενδύσεων και την εγκατάσταση στη γεωργία στις μειονεκτικές περιοχές· - Υπουργικές αποφάσεις της 3ης Μαρτίου 1986 και της 4ης Ιουλίου 1986 σχετικά με τις ενισχύσεις των επενδύσεων και την εγακτάσταση στη γεωργία· - Βασιλική απόφαση της 21ης Μαρτίου 1986 σχετικά με τη χορήγηση επιδοτήσεων για να ενθαρρυνθεί η τήρηση λογιστικής της γεωργικής ή κηπευτικής διαχείρισης και να ευνοηθεί η ανάπτυξη των ομάδων διαχείρισης· - Υπουργική απόφαση της 9ης Ιουλίου 1986 σχετικά με τον εκσυγχρονισμό των γεωργικών εκμεταλλεύσεων· ότι η βέλγικη κυβέρνηση, σύμφωνα με το άρθρο 21 παράγραφος 1 δεύτερη περίπτωση έχει ανακοινώσει ότι οι διατάξεις σχετικά με την επαγγελματική κατάρτιση στη γεωργία που αποτέλεσαν αντικείμενο της απόφασης 85/301/ΕΟΚ της Επιτροπής της 23ης Μαΐου 1985 εξακολουθούν να εφαρμόζονται στα πλαίσια του άρθρου 21 του κανονισμού (ΕΟΚ) αριθ. 797/85· ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, και για την περίοδο από 1ης Ιανουαρίου 1985 μέχρι 31 Μαρτίου 1985, σύμφωνα με το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει αν πληρούνται οι όροι της χρηματοδοτικής συμμετοχής της Κοινότητας, ανάλογα με το αν είναι σύμφωνες οι διατάξεις που περιλαμβάνονται στον προαναφερόμενο κανονισμό και έχοντας υπόψη τους στόχους του καθώς και τον αναγκαίο σύνδεσμο μεταξύ των διαφόρων μέτρων· ότι οι αναφερόμενες διατάξεις ανταποκρίνονται στους στόχους και τους όρους του κανονισμού (ΕΟΚ) αριθ. 797/85, και ιδίως των τίτλων Ι, ΙΙ και VII· ότι η υπουργική απόφαση της 9ης Ιουλίου 1985 ανταποκρίνεται, εξάλλου, στους όρους του άρθρου 4 της οδηγίας 72/159/ΕΟΚ· ότι έχει ζητηθεί η γνώμη της Επιτροπής του ΕΓΤΠΕ σχετικά με τα χρηματοδοτικά θέματα· ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Οι κανονιστικές και διοικητικές διατάξεις που αναφέρονται στις αιτιολογικές σκέψεις της παρούσας απόφασης και που αφορούν την εφαρμογή του κανονισμού (ΕΟΚ) αριθ. 797/85, πληρούν τους όρους για τη χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του εν λόγω κανονισμού. 2. Οι διατάξεις που αφορούν την εφαρμογή της οδηγίας 72/159/ΕΟΚ που ίσχυε στο Βέλγιο μεταξύ 1ης Ιανουαρίου 1985 και 31ης Μαρτίου 1985 πληρούν τους όρους της κοινοτικής συμμμετοχής στη κοινή δράση που αναφέρεται στο άρθρο 15 της οδηγίας 72/159/ΕΟΚ, έχοντας υπόψη την υπουργική απόφαση της 9/7/1985 σχετικά με τον εκσυγχρονισμό της γεωργική εκμεταλλεύσεως. Άρθρο 2 Η παρούσα απόφαση απευθύνεται στο Βασίλειο του Βελγίου. Βρυξέλλες, 20 Οκτωβρίου 1986.

[Source: multi_eurlex | Tokens: 3367]